b'\n_START_ARTICLE_\nNepomukas\n_START_SECTION_\nIstorija\n_START_PARAGRAPH_\nNepomuko istorijos prad\xc5\xbeia laikoma dviej\xc5\xb3 savaranki\xc5\xa1k\xc5\xb3 gyvenvie\xc4\x8di\xc5\xb3, buvusi\xc5\xb3 prie svarbaus prekybinio kelio, \xe2\x80\x93 Pomuko ir Presanic\xc4\x97s susivienijimas. Nepomukas \xc4\x97m\xc4\x97 augti, kai 1144 m. \xc4\x8dia \xc4\xafsik\xc5\xabr\xc4\x97 cisterie\xc4\x8di\xc5\xb3 ordino vienuolynas bei \xc4\x97m\xc4\x97 vystytis amatai ir prekyba. XIII a. gavo privilegij\xc4\x85 vykdyti mirties bausmes. Gyvenviet\xc4\x97s gerov\xc4\x97 kilo ir prad\xc4\x97jus \xc4\x8dia kasti auks\xc4\x85 ir sidabr\xc4\x85._NEWLINE_1413 m. prekybinink\xc5\xb3 gyvenviet\xc4\x97 virto nedideliu miesteliu, tapusiu ekonominiu ir administraciniu vienuolyno vald\xc5\xb3 centru. Ta\xc4\x8diau 1420 m. vienuolynas buvo sudegintas, ir visas jo \xc5\xabkis atiteko \xc5\xa0vamberk\xc5\xb3 giminei, tada vald\xc5\xbeiusiai Zelen\xc3\xa1 Hora dvar\xc4\x85. I\xc5\xa1mintingai valdomas Nepomukas gavo pla\xc4\x8dias teises virti al\xc5\xb3 ir organizuoti kasmetines muges. 1730 m. imperatorius Karolis VI Nepomuko status\xc4\x85 pak\xc4\x97l\xc4\x97 iki miesto lygio. Nuo XIX a. vidurio vis\xc4\x85 \xc5\xa1imtmet\xc4\xaf Nepomukas buvo rajono teism\xc5\xb3 centru.\n_START_SECTION_\n\xc5\xbdymios vietos\n_START_PARAGRAPH_\nMieste nedaug daugiabu\xc4\x8di\xc5\xb3 nam\xc5\xb3, daugiausiai senos statybos, turintys savo istorin\xc4\x99 praeit\xc4\xaf. Namai nedideli, vienauk\xc5\xa1\xc4\x8diai, m\xc5\xabriniai. Gatvel\xc4\x97s siauros, gr\xc4\xafstos akmenimis, pagrindin\xc4\x97 miestelio aik\xc5\xa1t\xc4\x97 i\xc5\xa1gr\xc4\xafsta grindiniu. Nors katalik\xc5\xb3 Nepomuke nedaug, ta\xc4\x8diau yra net dvi katalik\xc5\xb3 ba\xc5\xbeny\xc4\x8dios. I\xc5\xa1saugotas senamiestis. Veikia kelios parduotuv\xc4\x97s, yra keli barai. Centre st\xc5\xabkso paminklas \xc5\xa1v. Jonui Nepomukui. Yra skulpt\xc5\xabr\xc5\xb3 parkas, kur miesto sve\xc4\x8diai m\xc4\x97gsta fotografuotis prie skulpt\xc5\xabr\xc5\xb3. Nepomuko centre nuo pat ankstyvo ryto iki pavakari\xc5\xb3 \xc5\xa1urmuliuoja turgus. Veikia kra\xc5\xa1totyros muziejus, kuriame surinkti eksponatai nuo XI a. Viena did\xc5\xbeiul\xc4\x97 sal\xc4\x97 skirta \xc5\xa1v. Jonui Nepomukui. Tai skulpt\xc5\xabros, pie\xc5\xa1iniai, ba\xc5\xbenytin\xc4\x97s v\xc4\x97liavos su \xc5\xa1io \xc5\xa1ventojo atvaizdu. Dideliame \xc5\xbeem\xc4\x97lapyje pa\xc5\xbeym\xc4\x97tos pasaulio vietos, kuo nors susijusios su \xc5\xa1iuo \xc5\xa1ventuoju.'